**Програм рада**

**Регионалног центра за професионални развој**

**запослених у образовању Смедерево**

**за 2022. годину**

1. **Уводни део – о формирању, ресурсима и кадровској структури установе**

Центар за професионални развој запослених у образовању Смедерево са дефинисаним стандардима и правилима пословања, примењује и спроводи стратегију стручног усавршавања у региону. Центар у сарадњи са другим битним чиниоцима система образовања Републике Србије организује семинаре и стручне скупове, као и друге видове едукација и стручног усавршавања.

 Регионални центри и Центри за стручно усавршавање обједињени су Мрежом регоналних центара и центара за стручно усавршавање којих у Србији има 13 и то: Ниш, Лесковац, Крушевац, Крагујевац, Ужице, Чачак, Нови Пазар, Шабац, Кикинда, Кањижа, Сомбор, Књажевац и Смедерево. По својој основној концепције постоји фундаментална сличност између центара, али је истовремено присутна и различитост која произилази из специфичности одређеног региона и захтева Оснивача ових установа.

**1.1.Формирање установе**

На основу међудржавног уговора којим се прописује унапређење и сарадња у области образовања и васпитања, потписаног између Владе Републике Србије и Владе Швајцарске Конфедерације, Град Смедерево је 2009. године донео Одлуку о оснивању Регионалног центра за професионални развој запослених у образовању Смедерево. Уз финансијску подршку швајцарске Aгeнциje зa рaзвoj и сaрaдњу (Swiss Agency for Development and Cooperation – SDC) и учешће Града Смедерева са једном трећином финансијских средстава, установа је основана и почела је са радом 2010. године.

* 1. **Ресурси установе**

 Нaкoн двe фaзe aдaптaциje прoстoрa на другом и трећем спрату дела зграде некадашњег „Moнoпoла“, на адреси Горанска б. б. у Смедереву, дoбиjeнa je веома функциoнaлнa цeлинa површине преко 1200 квадратних метара у којој су изузетни услови за организацију различитих облика стручног усавршавања и целодневни боравак гостију, а бригом и наставком улагања и квалитетног одржавања у претходном периоду, простор је и даље репрезентативан у сваком погледу.

На другом спрату, где се налази први ниво Регионалног центра за професионални развој запослених у образовању, налази се савршено технички опремљен простор који се простире на 600 квадратних метара – поред канцеларијског простора, ту се налазе сале и учионице које су на располагању корисницима услуга за организацију семинара, трибина, дискусија, конгреса, презентација, округлих столова и другог:

* конгресна сала са 150 места (климатизована, са уграђеним озвучењем, интернет-конекцијом, 2 пројектора и интерактивном таблом);
* 3 учионице са 20 – 35 места (климатизоване, са бежичном интернет-конекцијом, пројекторима, фиксираним или мобилним, интерактивним таблама и лаптоповима);
* рачунарска учионица са 20 умрежених рачунара (наведени рачунари су током 2020. године надограђени и ојачани у складу са захтевима корисника)

На трећем спрату, где је други ниво Регионалног центра за професионални развој запослених у образовању, налази се трпезаријски простор капацитета до 50 места и смештајни капацитети којима су створени одлични услови за смештај, исхрану и целодневни боравак гостију у Смедереву. У климатизованом простору, опремљеном кабловском телевизијом, видео-надзором и интернет-конекцијом Регионални центар има 40 расположивих кревета у трокреветним, четворокреветним и петокреветним собама и апартманима.

Повољна локација и близина Београда доприносе томе да програме образовног карактера у Регионалном центру не организују и не посећују само заинтересовани корисници из Смедерева и Подунавског округа него и многи гости из других градова Србије, али и из иностранства.

* 1. **Кадровска структура у установи**

Регионални центар за професионални развој запослених у образовању Смедерево има 11 запослених радника, од којих је 10 запослених на неодређено време ( од 1. Фебруара 2019. једна радница са ССС је упућена на рад у установу културе, при чему јој мирује радно место у Регионалном центру), и 1 постављено лице (в. д. директор установе), као и 1 радника на одређено време од 1. марта 2021. године због повећаног обима коришћења смештајних капацитета у центру. Једна радница Граског стамбеног предузећа обавља чишћење у установи.

Стручна спрема (образовање) запослених :

- 4 запослена са високом стручном спремом, то су: в.д. директор, руководилац финансијско- рачуноводствених послова и 2 саветника за стручно усавршавање и напредовање );

-4 запослена са вишом стручном спремом, то су: 2 самостална правна сарадника, самостални финансијско-рачуноводатвени сарадник и 1 сарадник у протоколу- радница која се по пресуди суда вратила на посао почетком 2020. године);

-3 запослена са средњом стручном спремом, то су: радник на одржавању објекта – дoмар, мајстор одржавања, магационер-екoнoм и радник на одржавању хигијене-спремачица, тренутно упућена на рад у Центар за културу, мирује јој радно место, а прерасподелом остали запослени обављају и овај део посла, док због повећаног ангажовања на смештају и других преузетих активности током 2021. године на одређено време је ангажован још један радник са средњом стручном спремом.

Одлуком о максималном броју запослених на неодређено време за сваки организациони облик у систему локалне самоуправе Града Смедерева за 2018. годину **предвиђено је да Регионални центар за професионални развој запослених у образовању има 11 запослених на неодређено време** (у 2021. години установа је имала 11 запослених , док је један радник упућен на рад у Центар за културу са средњом стручном спремом, јер по важећој систематизацији за наведено радно место спремачице у РЦ је потребна нижа спрема).

Примарна делатност Регионалног центра за професионални развој запослених у образовању Смедерево обухвата, сем обављања послова стручног усавршавања просветних радника и других корисника услуга установе, и послове промоције науке у оквиру Научног клуба Смедерево. Стога се као кључни проблем у раду установе намеће недостатак одговарајуће кадровске структуре запослених, односно недостатак запослених са високом стручном спремом који би имали одговарајуће високе професионалне компетенције.

Осим неопходности запослења лица које би обављало послове администратора рачунарских мрежа, уређивало веб-сајт установе и пружало техничку подршку корисницима, што се сада решава уговором о допунском раду са стручним лицем, у наредним годинама био би неопходан пријем високо образованих лица која би на адекватан начин одговорила задужењима у оквиру основне делатности установе.

Недостатак броја запослених евидентан је и када се узму у обзир смештајни капацитети и потреба њиховог сталног функционисања, будући да установа на тај начин остварује значајан извор прихода – као неминовност се намеће дoдaтнo aнгaжoвaњe људствa зa пoтрeбe oдржaвaњa хигиjeнe, сeрвирaњa хрaнe и oбeзбeђeњa кoрисникa.

Зa сaдa Рeгиoнaлни цeнтaр успeвa дa дoдaтним aнгaжoвaњeм свojих зaпoслeних и прeрaспoдeлoм рaднoг врeмeнa и зaдужeњa пoкриje нeoпхoднe пoслoвe одржавања хигијене, обезбеђења, сервирања хране и осталог. Зa дужи и квaлитeтниjи рaд уз пoштoвaњe зaкoнoм прeдвиђeних услoвa бићe нeoпхoднo aнгaжoвaњe адекватног кaдрa и на тим пословима.

1. **Финансирање рада установе**

Средствима из буџета Града Смедерева од оснивања Регионалног центра за професионални развој запослених у образовању Смедерево до данас финансиране су: плате и додаци запослених, социјални доприноси на терет послодавца, накнаде у натури, социјална давања и награде запосленима и стални трошкови.

Средствима из осталих извора (сопствени приходи) финансирали су се сви остали трошкови рада установе (услуге образовања, трошкови путовања, услуге одржавања рачунара, остале опште услуге, остале специјализоване услуге, текуће поправке и одржавање, материјал, порези, обавезне таксе и казне и опрема за образовање), с тим што се начин финансирања од 2020. године мења и сопствени приходи се уплаћују на рачун буџета и комплетно финансирање установе је из средстава Буџета града Смедерево..

Сопствене приходе установа је остваривала: изнајмљивањем простора за организацију различитих видова едукације; коришћењем смештајних капацитета; организацијом различитих обука које су у домену неформалног образовања одраслих (обуке за више занатских занимања, провера стручне оспособљености за многе струковне делатности). Сем тога, један мањи део сопствених прихода установа остварује продајом својих акредитованих програма за стручно усавршавање запослених у образовању.

Поред сопствених прихода Регионални центар за професионални развој запослених у образовању Смедерево има и средства из осталих извора – наменска средства за пројекте из области промоције и популаризације науке, добијана уговором са Центром за промоцију науке у Београду, а по изворима наведена средства су средства Републичког буџета.

 Важно је знати да су се од 2020. години сви приходи и индиректних буџетских корисника уплаћују на наменске рачуне Буџета Града, док само евиденцију о остварењу oвих прихода (ванбилансно) воде буџетски корисници (овог пута установа Регионални центар Смедерево). По упутству за израду Буџета за 2022. годину и остали извори средстава се преносе на Буџет Града Смедерева, тако да је комплетно финансирање установе из средстава Буџета града Смедерева. Неутрошена наменска средства из Републике су на рачуну Буџета Града и представљаће изворе за финансирање у наредној години као извори из Буџета, са напоменом да правдање само средстава ЦПН-а ће се посебно евидентирати и пратити.

1. **Циљеви и задаци рада установе**

Регионални центaр за професионални развој запослених у образовању Смедерево установа је у којој се организују различити облици обука (семинари, трибине, дискусије, конгреси, презентације, округли столови и други видови едукације) не само за просветне раднике са територије Града Смедерева и околних градова, него и за запослене у другим делатностима – социјалне раднике, раднике локалних самоуправа, здравствене раднике и друге.

У оквиру Регионалног центра постоји и Научни клуб Смедерево основан 2016. године са основним циљем децентрализације науке, односно шире популаризације и промоције научно-истраживачких достигнућа у Смедереву, али и околним градовима. Научни клуб Смедерево место је где ученици, наставници и и научни радници изводе експерименте, организују радионице и трибине како би кроз стицање нових знања популарисали науку и истраживање.

У 2021. године потписан је Анекс 1 меморандума о сарадњи Града Смедерева, Центра за промоцију науке Београд и Регионалног центра за професионлни развој запослених у образовању Смедерево чиме је продужена сарадња на период од 5 година, почев од 17. маја 2021. год. којим су дефинисане обавезе и услови даље сарадње и рад Научног клуба и формирање Научног парка у Смедереву, те је додат нови, шести модалитет сарадње: учествовање у јавном позиву за финансијску подршку пројектима промоције и популаризације науке који објављује Центар за промоцију науке, као и другим активностима које се финансирају посредством Центра за промоцију науке.

У Регионалном центру Смедерево стратегија стручног усавршавања у региону примењује се и спроводи у складу са стратегијом коју је развио Центар за професионални развој Завода за унапређивање образовања и васпитања (ЗУОВ), а у сарадњи са другим битним чиниоцима у образовању.

Примарни циљеви и задаци Регионалног центра за професионални развој запослених у образовању у Смедереву су:

* анализа потреба за стручним усавршавањем запослених у образовању;
* анализа понуде програма стручног усавршавања;
* планирање и реализација обука и других видова стручног усавршавања;
* помоћ и подршка при креирању програма стручног усавршавања;
* евалуација квалитета стручног усавршавања и примене у пракси различитих облика стручног усавршавања;
* популаризација науке кроз учешће у различитим домаћим и међународним пројектима или кроз осмишљавање разноврсних радионица, предавања, трибина на локалном подручју;
* учешће у домаћим и међународним програмима из области професионалног развоја запослених у области промоције науке, научних истраживања и достигнућа.

У остваривању примарних задатака и циљева Регионални центар за професионални развој запослених у образовању Смедерево остварује сарадњу са свим установама/институцијама у области образовања и васпитања које су од релевантног значаја на пољу стручног усавршавања запослених и популаризације науке –другим центрима за стручно усавршавање у Србији, Заводом за унапређивање образовања и васпитања (ЗУОВ), Заводом за вредновање квалитета образовања и васпитања (ЗВКОВ) и Центром за промоцију науке.

Такође, Центар остварује сталну сарадњу и са Министарством просвете, науке и технолошког развоја Републике Србије, Школском управом Пожаревац и другим школским управама, сарадњу са свим образовно-васпитним установама које остварују делатност на територији Града Смедерева (основне и средње школе, предшколска установа „Наша радост“), сарадњу са другим установама културе (Музеј у Смедереву, Историјски архив Смедерево, Народна библиотека Смедерево, Центар за културу Смедерево), сарадњу са организацијама/институцијама других делатности са територије Града Смедерева и сарадњу са локалном самоуправом.

Циљеве и задатке Регионални центар за професионални развој запослених у образовању Смедерево остварује и у оквиру Мреже регионалних центара и центара за стручно усавршавање Србије чији је члан. Мрежа РЦ и ЦСУ је удружење у којем се подстиче сарадња, размена искустава, примери добре праксе и информација о свим сегментима рада између 13 центара за стручно усавршавање у Србији, оформљених у складу са стратешким опредељењима и принципима децентрализације, једнакости и доступности стручног усавршавања.

**4. Активности у оквиру програма рада у 2022. години**

 Програм рада Регионалног центра за професионални развој запослених у образовању Смедерево за 2022. годину, као и конкретне активности које из њих проистичу, утврђене су актом о оснивању установе и другим законским актима које прописују програмске активности у делатности стручног усавршавања и области промоције науке. План и програм рада установе условљени су циљевима и задацима у раду и, као и претходних година, и у наредној години наставиће се са њиховим усклађивањем са активностима на националном и регионалном нивоу, као и са конкретним потребама запослених у предшколским, основношколским и средњошколским образовно-васпитним установама.

ТАБЕЛА ИНДИКАТОРА ЗА 2022. год.- ЦИЉЕВИ-ФУНКЦИОНИСАЊЕ РЕГИОНАЛНОГ ЦЕНТРА ЗА ПРОФЕСИОНАЛНИ РАЗВОЈ ЗАПОСЛЕНИХ У ОБРАЗОВАЊУ

|  |  |  |  |
| --- | --- | --- | --- |
| ЦИЉЕВИ | ИНДИКАТОРИ | Базна вредност 2021. год.-по ребалансу, очекиване и планиране вредности | **Циљана вредност 2022. год.** |
| Функционисање РЦ | Број семинара за стручно усавршавање | 20 | **40** |
| Функционисање РЦ | Број различитих облика едукације | 100 | **100** |
| Функционисање РЦ | Број преноћишта | 2850 | **1.500** |
| Функционисање РЦ | Број обука/ курсеви за неформално образовање одраслих | 15 | **15** |
| Функционисање РЦ | Број догађаја за Ноћ истраживача и других радионица и програма у оквиру Научног клуба | 22 | **45** |

**4.1. Организовање програма стручног усавршавања наставника, васпитача и стручних сарадника, акредитованих за период школске 2021/2022, школске 2022/2023. и школске 2023/2024 године**

Професионални развој наставника представља континуиран процес стицања, проширивања и продубљивања знања и вештина које су релевантне за подизање квалитета наставе. Стручнo усaвршaвaњe зaпoслeних у oбрaзoвaњу пoстao je нeизoстaвaн сeгмeнт перманентног, цeлoживoтнoг учeњa и унaпрeђeњa квaлитeтa рaдa нaстaвникa, васпитача, стручних сaрaдникa и дирeктoрa. O свoм стручнoм усaвршaвaњу, кoje пoдрaзумeвa кaкo интерне активности у школи, тaкo и екстерне акредитоване обуке, мoрa вoдити рaчунa свaки прoсвeтни рaдник кojи жeли дa унaпрeђуje свoj рaд, учини гa квaлитeтниjим, крeaтивниjим и приjeмчијивим зa дaнaшњe учeникe.

Члан 55. Закона о основама система образовања и васпитања („Сл. гласник РС“ бр. 88/2017 и 27/2018 – др. закони) прописује да центри за стручно усавршавање остварују делатност стручног усавршавања наставника, васпитача, стручних сарадника, директора и других учесника у остваривању образовања и васпитања у складу са законом, при чему остварују сарадњу са свим организацијама на републичком и локалном нивоу које су од значаја за стручно усавршавање.

Током 2021. године у „ Службеном гласнику РС“ бр.109 од 19. новембра 2021. донет је и објављен нов Правилник о сталном стручном усавршавању и напредовању у звање наставника, васпитача и стручих сарадника и чланом 10. Наведеног правилника утврђено је да Завод расписује конкурс за одобравање програма обуке сваке треће године и одобрава их на период од три радне, односно школске године, те је управо у току конкурс који је расписао Завод за уапређење образовања и васпитања за семинаре за наведне три школске године. Конкурс је отворен до 25. децембра 2021. године, а резултати конкурса ће се знати тек почетком јуна наредне године. До тог периода могу се реализовати постојећи одобрени и акредитовани програми у текућој школској години, а од наредне школске године ће се спроводити нови програми чија је акредитација у току, а оцене тек предстоје.

Члан 23. Новог Превилника дефинише да у оквиру пуног радног времена сваки запослени на пословима обрзовања има право и дужност да сваке школске године :

* оствари најмање 44 сата стручног усавршавања које предузима установа из члана 6. Став 1. Овог правилника- то је у самој установи (извођењем угледних часова, демонстрирањем поступака, метода и техника учење и других наставних, односно васпитних активности)
* **Похађа најмање један програм стручног усавршавања који доноси министар или одорени програм из Каталога програма стручног усавршавања из члана 4. Став 1. Тачка 2) и 4) овог правилника, за које су организовани радним даном, у складу са Законом и посебним колективним уговором, има право на плаћено одсуство, а то су програми које управо реализују Центри за стручно усавршавање, тј. обавеза је да сваки запослени обави бар једну обуку из Каталога годишње, односно бира најмање 5 обука у петогодишњем циклусу.**

Систем сталног стручног усавршавања у Србији је у протеклих петнаест година превалио велики пут, на коме су РЦ и ЦСУ имале велики допринос, нарочито у сегменту освешћивања запослених у образовању и васпитању у вези са потребом сталног стручног усавршавања.У тим годинама, док се та врста свести није развила, у недостатку неких учинковитијих пракси и искуства, бројеви бодова остварених на програмима стручног усавршавања одређивање законског минимума броја сати су се показали као учинковити. Међутим, систем сталног стручног усавршавања није коначан, већ систем који се изнова унапређује, у складу са потребама и правцима које савремени образовни систем дефинише условило је и измене Правилника у правцу даљег сазревања запослених у образовању и њиховог осамостаљивања да облике стручног усавршавања и избор програма бирају у складу са својим потребама, али и потребама обрзовног система, те је управо у томе активније ангажовање РЦ за професионални разовој запослених у обрзовању Смедерево пресудно у реализацији програма рада у наредном периоду.

Зато је програмска активност од приоритетне важности у делатности Регионалног центра за професионални развој запослених у образовању Смедерево организација акредитованих семинара који се налазе у Каталогу програма сталног стручног усавршавања наставника, васпитача и стручних сарадника Завода за унапређивање образовања и васпитања.

При организацији семинара и током 2022. године Регионални центар за професионални развој запослених у образовању Смедерево руководиће се прикупљеним информацијама из основних и средњих школа са територије Града Смедерева – анализом планова стручног усавршавања на нивоу школа добијаће се потребне информације о семинарима који су обухваћени годишњим планом рада школа, усклађени са развојним планом рада установе и резултатима самовредновања и спољашњег вредновања рада школа.

Очекивани исходи ове програмске активности: наставни кадар са територије Града Смедерева и околних општина/градова оствариће потребне услове за своје стручно усавршавање и напредовање, а оствариће се и испуњење предвиђених законских обавеза везаних за тај процес, и то уз значајне уштеде за буџет локалне самоуправе.

**Приоритетне области новог циклуса за акредитацију програма**, а на основу идентификованих развојних тенденција, праваца и приоритета у процесу реформи система образовања и васпитања, насталих анализом различитих стратешко-реформских докумената, програма наставе и учење, резултата националних и међународних истраживања и извештаја са спољашњег вредновања образовно-васпитних установа у Србији **за којима постоје потребе за обуку наставника, васпитача и стручних сарадника су:**

-примена инклузивног и демократског приступа у васпитању и образовању у циљу обезбеђицања квалитетног образовања за све

-јачање компетенција за процењивање остварености образовно-васпитног рада и постигнућа ученика

-методика рада са ученицима којом се подстиче развој функционалних знања, вештина и ставова

-унапређење стручних- предметно-методичких, педагошких и психолошких знања запослених у образовању

-јачање васпитне улоге установе у правцу развоја интеркултуралног образовања и формирање вредносних ставова неопходних за живот и рад у савременом друштву

-унапређивање дигиталних компетенција и употреба информационо-комуникационих технологија у реализацији образовно-васпитног процеса

-јачање компитенција за организацију и управљање радом установе

-јачање компетенција запослених у предшколској установи за примену програмске концепције „Године узлета“

-развијање културе заједнице учења у предшколској установи

Број планираних семинара током 2022. године: 40 семинара.

Очекивано присуство (према пројекцијама из претходних година): 1200 просветних радника, васпитача и стручних сарадника

**4.2.Организовање и реализација различитих облика едукације за запослене у просвети и делатностима ван просвете (трибине, стручни скупови, обуке, округли столови, конференције, предавања, саветовања, радионице, презентације, симпозијуми, вебинари)**

Имајући у виду законске и подзаконске акте који и у делатностима ван просвете прописују стално стручно усавршавање запослених, а захваљујући одличним ресурсима који су на располагању корисницима ради организације различитих облика едукације (сале, рачунарска учионица, техничка опремљеност, бежични интернет и друго), и током 2022. године Регионални центар биће логистичка подршка у организацији бројних догађаја значајних за стручно усавршавање и напредовање, промоцију пројеката и друге сличне активности.

Корисници услуга Центра су, сем просветних радника и струковних удружења наставника, и многобројне установе, удружења и организације са територије Смедерева, Подунавског округа, али и из других крајева Србије, која у оквиру својих активности имају и предвиђене обуке за стручно усавршавање. Такође, корисници услуга Регионалног центра често су и реализатори међународних пројеката који се спроводе у партнерству са институцијама Републике Србије и који су подршка развоју локалних самоуправа.

Непосредним уговарањем или учешћем на захтеваним тендерским процедурама настојаћемо да употпунимо активности Центра за друге обуке које смо кадри да реализујемо полазећи од просторних, кадровских и техничких капацитета. Ту су већ стварени предуслови за реализацију обука које спроводи Национална академија за јавну управу, где смо прошли акредитацију као организатор обука у 2020. години.

Стога је једна од програмских активности одржавање што већег броја додатних облика едукације и проширење делатности у области стручног усавршавања и ван области просвете. У остваривању ове програмске активности Регионални центар руководи се циљем да као установа буде незаобилазни фактор у Смедереву и региону када је реч о свим облицима едукације, афирмисања знања, популаризације резултата наставе, истраживања и науке, али и незаобилазан фактор када је реч о привредном и економском развоју грађана Смедерева и локалне самоуправе у целини.

У остваривању ове програмске активности стичу се јавни приходи (изнајмљивање простора корисницима који нису део образовно-васпитног система), а који се преносе установи за покриће трошкова рада установе.

Број планираних догађаја у вези са разноврсним облицима едукације запослених у свим делатностима током 2022. године: 100 догађаја.

**4.3.Подршка раду стручних друштава наставника**

На територији Града Смедерева и Подунавског округа активно ради Друштво учитеља Смедерева, Друштво за српски језик и књижевност за Подунавски округ, Подружница Подунавског округа Друштва физичара Србије, Друштво историчара Подунавског округа, у 2019. год. основана је Подружница психолошко-педагошких сардника, али је ради успостављања боље сарадње и комуникације међу наставницима, размене искустава из наставне праксе, побољшања образовно-васпитног процеса и развијања љубави према науци код ученика од кључног значаја да се и наставници других наставних предмета уједине у остваривању заједничке мисије, задатака и циљева.

Регионални центар за професионални развој запослених у образовању планира да током 2022. године подстакне наставнике различитих наставних предмета/области на формирање стручних друштава и осмишљавање разноврсних активности. Планирано ће остварити презентацијом позитивних искустава стручних друштава која активно остварују своју делатност и тиме популаризују годинама најбоље резултате наставе својих предмета.

**4.4.Промоција акредитованих програма стручног усавршавања Регионалног центра**

Једна од основних програмских активности Регионалног центра за професионални развој запослених у образовању јесте давање подршке просветним радницима у акредитацији програма стручног усавршавања наставника, васпитача и стручних сарадника.

За период школске 2021/2022, а до новог Каталога чији је конкурс у току, могу се преко наше установе реализовати већ акредитовани програми стручног усавршавања:

1. „Сарадња васпитно-образовних установа и центра за социјални рад у породично-правној заштити деце и ученика од свих облика дискриминације и етиологији поремећаја у понашању“ (каталошки број програма: 213
бодова: 8; компетенције: К3 - компетенције за подршку развоју личности детета и ученика; област: деца/ученици којима је потребна додатна подршка у образовању);
2. Филм и филмска анимација као иновативно дидактичко средство у курикулуму (каталошки број програма: 230; бодова: 16; компетенције: К2 - компетенције за поучавање и учење; област: друштвене науке);
3. „Технике израде маске за обичајно обредне поворке – народна традиција“ (каталошки број програма: 279; бодова: 8; компетенције: компетенције: К2 - компетенције за поучавање и учење; област: изборни и факултативни предмети)
4. „Подршка ученику кроз индивидуализацију и пројектни рад у настави математике“ (каталошки број програма: 358; бодова: 24 (трајање програма: 4 недеље); компетенције: К1 - компетенције за уже стручну област; област: математика; електронски облик семинара)
5. „Управљање пројектима из области заштите животне средине“ (каталошки број програма: 820; бодова: 8; компетенције: К2 - компетенције за поучавање и учење; област: природне науке)
6. „Методички приступ обради књижевности у млађим разредима основне школе“ (каталошки број програма: 829; бодова: 16; компетенције: К1 - компетенције за уже стручну област; област: српски језик и књижевност)
7. „Концепт вишеструких интелигенција у настави страних језика“ (каталошки број програма: 863; бодова: 8; компетенције: К1 - компетенције за уже стручну област; област: страни језик)
8. „Корелација и међупредметно повезивање у настави музичке културе и уметности“ (каталошки број програма: 945; бодова: 8; компетенције: К1 - компетенције за уже стручну област; област: уметности).

Током 2022. године Регионални центар ће наставити активности ради промоције својих акредитованих програма стручних усавршавања, првенствено у околним градовима, али и широм Србије, при чему ће остваривати сарадњу са другим центрима за стручно усавршавање и основним и средњим школама из свих крајева Србије, са очекивањима да ће акредитацију добити и програми и семинари по конкурсу који је у току и на чијој афирмацији радимо и преко центра и преко Мреже РЦ и ЦСУ.

**4.5. Промоција и популаризација науке и научних достигнућа**

 У оквиру Научног клуба Смедерево током 2022. године наставиће се са промоцијом и популаризацијом науке, научних истраживања и научних достигнућа организовањем многобројних догађаја (презентације, радионице, трибине и друго) и обележавањем важних научних манифестација на европском и светском нивоу (*Дан науке, Мај – месец математике, Ноћ истраживача, Светска недеља свемира* и др.).

Циљ је да се наука промовише код малишана, ученика основних и средњих школа, али и да се за науку заинтересује и шира популација грађана Смедерева.

Годишњим програмом из области промоције и популаризације науке из 2021. године од стране Центра за промоцију науке уплаћен је на рачун буџета града Смедерева износ од 200.000,00 динара за рад у Научном клубу за 2021/2022 који се реализује у периоду од 1.09.2021. до 31.08.2022. години, те се део активности у складу са програмом преноси за наредну годину, а очекујемо и укључивање и за друге активности Научног клуба.

 При остваривању ове програмске активности Регионални центар за професионални развој запослених у образовању Смедерево оствариваће сарадњу првенствено са Центром за промоцију науке у Београду, затим са установама културе на локалном терену, са другим центрима за стручно усавршавање у Србији, али и са другим домаћим и иностраним институцијама којима је наука примарна делатност.

 У оквиру ове програмске активности јесте и подстицање просветних радника да се у што већем броју одазову Јавном позиву Центра за промоцију науке  за финансирање пројеката промоције и популаризације науке.

**Отварање Парка науке у Смедереву**

Након потписаног Меморандума о сарадњи између Града Смедерева и Центра за промоцију науке, а уз подршку Министарства просвете, науке и технолошког развоја Републике Србије, у наредном периоду треба да се, приступи отварању Парка науке у Смедереву. У складу с тим, потребно је да локална самоуправа обезбеди одговарајући јавни простор за ову намену, као и сваки други вид подршке у остваривању ове програмске активности Регионалног центра за професионални развој запослених у образовању Смедерево.

С тим у вези за само опремање Парка науке постоје јавни позиви за израду експоната и Регионални центар Смедерево ће да учествује на јавном позиву Центра за промоцију науке за категорију 4 која се тиче експоната у Парковима науке (већ је по досадашњим конкурсима обезбеђено 3 експоната (шапталица, звучна огледала и бинарно дрво).

**Парк науке** треба да буде специфично организована и дизајнирана целина на отвореном, јавно доступном зеленом простору, у којој ће се налазити научно популарни експонати. Основни циљ изградње оваквог парка је да се посетиоцима парка, кроз игру, непосредно искуство и на један занимљив начин, приближе научни појмови и чињенице. Требало би да у Парку науке буду постављени експонати који демонстрирају најзанимљивије феномене из области физике, астрономије, математике, хемије, биологије, географије и психологије опажања и са којима би се посетиоци упознали на интерактиван начин.

Садржаји Парка науке били би намењени свим узрастима и кроз учење на отвореном инспирисали би на откривање разноврсних закона природе и разумевање првенствено природних наука.

Отварањем Парка науке на јединствен начин би се вршила промоција и популаризација науке у Граду Смедереву, а такође би се утицало и на богаћење туристичке понуде нашег града.

**4.6.Набавка стручне и научне литературе у складу са потребама корисника**

Регионални центар за професионални развој запослених у образовању Смедерево има и библиотеку у којој је заступљена стручна и научна литература за запослене у образовању.

Током 2022. године једна од активности биће снабдевање библиотеке издањима из области методичко-дидактичких и педагошко-психолошких дисциплина, као и другим издањима која су у складу са исказаним потребама циљних група корисника наших услуга.

**4.7.Организација обука/курсева за неформално образовање одраслих**

Одлуком Скупштине Града Смедерева из 2015. године измењен је оснивачки акт Регионалног центра за професионални развој запослених у образовању Смедерево и делатност затвореног Радничког универзитета у Смедереву, која се односи на неформално образовање одраслих, прикључена је делатности наше установе.

 Регионални центар за професионални развој запослених не поседује решење надлежног органа у складу са Законом о образовању одраслих и Законом о националном оквиру квалификација, те активности везане за провере стручне оспособљености, као и друге облике обука Центар не спроводи. Током наредне године Центар ће сагледати могућност наведених законских решења за акредитацију неких занимања уз испуњење прописаних критеријума за кадравску и техничку опремљеност за добијање акредитације, тј. за обезбеђење статуса Јавно признатог организатора активности образовања одраслих, а који се добија од Агенције за квалификације од 5. априла 2019. године, а у складу са Законом о Националном оквиру квалификација Републике Србије („Сл. гласник РС“ 27/18 и 6/20).

**4.8. Искоришћеност смештајних капацитета**

Како се Регионални центар за професионални развој запослених у образовању Смедерево финансира из буџета Града Смедерева, а приходима Буџета доприноси и обављањем одређених делатности за остварење истих- наплатом у корист буџета прихода од продаје добара и услуга у корист нивоа градова, као једна од важних програмских активности намеће се што фреквентније коришћење смештајних капацитета. Иако се на искоришћеност овог ресурса мало може утицати, јер установа није отвореног типа у тој делатности, покушај који је постојао и претходних година биће актуелан и током 2022. године – да се промоцијом рада установе привуче што већи број корисника који би у Регионалном центру организовали вишедневне облике едукације и да се тиме остваре што већи приходи.

 в. д. директора

Љиљана Животић-Живановић